b'\n_START_ARTICLE_\nOb\xc4\x8dina \xc4\x8cren\xc5\xa1ovci\n_START_SECTION_\nGrb ob\xc4\x8dine \xc4\x8cren\xc5\xa1ovci\n_START_PARAGRAPH_\nGrb Ob\xc4\x8dine \xc4\x8cren\xc5\xa1ovci ima obliko \xc5\xa1\xc4\x8dita, z ovalnim spodnjim robom. Na srebrni podlagi je na desni strani jel\xc5\xa1ev list zelene barve, ki simbolizira Polanski log. V njem je \xc5\xbeitni klas rumene barve, ki predstavlja rodovitnost prekmurske zemlje._NEWLINE_V levi polovici grba se nahaja simbol reke Mure, ki je ponazorjen s tremi vzporednimi valovi modre barve. Iz valov izstopa mlinsko kolo in simbolizira zna\xc4\x8dilnosti krajev ob Muri. Nad mlinskim kolesom se nahajajo trije stilizirani plodovi drevesa \xc4\x8drense, ki predstavljajo tri krajevne skupnosti v ob\xc4\x8dini ter ponazarjajo ime ob\xc4\x8dinskega sredi\xc5\xa1\xc4\x8da in ob\xc4\x8dine._NEWLINE_Grb so za\xc4\x8deli uporabljati 28.01.1997.\n_START_SECTION_\nNaselja v ob\xc4\x8dini\n_START_PARAGRAPH_\n\xc4\x8cren\xc5\xa1ovci, Dolnja Bistrica, Gornja Bistrica, Srednja Bistrica, Trnje, \xc5\xbdi\xc5\xbeki\n_START_SECTION_\nPrebivalstvo\n_START_PARAGRAPH_\nOb popisu leta 2001 je bila sloven\xc5\xa1\xc4\x8dina materni jezik 3825 (93,8\xc2\xa0%) ob\xc4\x8danom, rom\xc5\xa1\xc4\x8dina  129 (3,2\xc2\xa0%) osebam, hrva\xc5\xa1\xc4\x8dina pa 30 (0,7\xc2\xa0%) osebam. Neznano je za 524 (2,3)% oseb. 3452 ali 84,6\xc2\xa0% je rimokatoli\xc4\x8danov.'